पाएं अपने शहर की ताज़ा ख़बरें और फ्री ई-पेपरडाउनलोड करें
अप्रैल में पुलिस ने हजारों नशीली टैबलेट, गांजा, डोडापोस्त, अफीम, 4280 बोतल शराब व 1460 किलो लाहन बरामद करते हुए इन मामलों में 93 आरोपी गिरफ्तार किए हैं। संपत्ति विरुध अपराधियों की धरपकड़ के लिए चलाई गई मुहीम के तहत माह के दौरान पुलिस ने अलग-अलग 11 मामलों में 8 लाख 24 हजार रुपए मूल्य की चोरीशुदा संपत्ति बरामद करने के अतिरिक्त 11 अन्य मामलों में एक लाख 17 हजार 550 रुपए सट्टा राशी बरामद की गई। एक माह के दौरान पुलिस ने 2 मोस्टवांटेड, 7 पीओ, 6 बेलजंपर व एक पैरोल जंपर सहित 16 आरोपी गिरफ्तार किए हैं।
एसपी लोकेंद्र सिंह ने बताया कि गत माह के दौरान मादक पदार्थो की तस्करी करने वाले अपराधियों के खिलाफ विशेष मुहीम चलाकर एनडीपीएस एक्ट के तहत दर्ज 10 मामलों में 11 आरोपियों को गिरफ्तार किया है। जिनके कब्जे से 5530 नशीली टैबलेट, 403 ग्राम अफीम, 11 किलो डोडा व चूरापोस्त, 3 किलो 670 ग्राम गांजा पुलिस ने जब्त कर लिया।
एसपी ने बताया कि अप्रैल माह के दौरान आबकारी अधिनियम के तहत दर्ज किए 81 मामलों में 82 आरोपी गिरफ्तार किए हैं। जिनके कब्जे से 309 बोतल हथकढ़ी शराब, 3606 बोतल देशी शराब, 147 बोतल अंग्रेजी शराब, 226 बोतल बियर व 1460 लीटर लाहन बरामद किया है।
जुआ अधिनियम के तहत 11 मामलों में आरोपियों को काबू करके उनके कब्जे से एक लाख 17 हजार 550 रुपए जुआ राशि जब्त की गई। अवैध हथियार रखने वालों के खिलाफ अभियान चलाकर पुलिस ने अलग-अलग मामलों में 7 आरोपियों को गिरफ्तार किया है, जिनके कब्जे से 5 अवैध पिस्तौल व 12 जिंदा कारतूस बरामद किए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn